ΠΑΡΆΡΤΗΜΑ 22

Σταθερότητα χρώματος στο τεχνητό φως — Δοκιμή φανού τόξου ξένου για προειδοποιητικά τρίγωνα

1. ΠΕΔΊΟ ΕΦΑΡΜΟΓΉΣ

Το παρόν παράρτημα καθορίζει μέθοδο για τον προσδιορισμό της αντοχής του χρώματος των δειγμάτων δοκιμής κάθε είδους και σε όλες τις μορφές στη δράση τεχνητής φωτεινής πηγής αντιπροσωπευτικής του φυσικού φωτός (D65).

2. ΑΡΧΉ

Ένα δοκίμιο των προς δοκιμή δειγμάτων εκτίθεται σε τεχνητό φως υπό καθορισμένες συνθήκες, μαζί με αναφορά μπλε μαλλιού, όπως καθορίζεται.

3. ΥΛΙΚΆ ΑΝΑΦΟΡΆΣ

Οι διαβαθμίσεις σταθερότητας χρωμάτων που αναφέρονται στο παρόν παράρτημα λαμβάνονται μέσω σύγκρισης με καθορισμένες αναφορές μπλε μαλλιού που υπόκειται σε έκθεση προκειμένου να επαληθευτεί η μέγιστη επιτρεπόμενη ακτινοβολία ως η απαιτούμενη μέγιστη αντίθεση που ορίζεται στον παρόντα κανονισμό του ΟΗΕ.

3.1. Οι αναφορές μπλε μαλλιού που αναπτύσσονται και παράγονται στην Ευρώπη προσδιορίζονται με τον αριθμητικό χαρακτηρισμό 1 έως 8. Οι αναφορές αυτές είναι υφάσματα από μπλε μαλλί βαμμένα με τις βαφές που παρατίθενται στον πίνακα A22-1. Για τη διαδικασία δοκιμής του παρόντος κανονισμού που περιγράφεται στο παρόν παράρτημα, εφαρμόζονται μόνο οι αναφορές γαλάζιου μαλλιού 5 και 7, όπως περιγράφεται στον πίνακα A22-1. Πίνακας A22-1 Χρωστικές για τις αναφορές μπλε μαλλιού 5 και 7 Αναφορά Χρωστική (χαρακτηρισμός χρωματικού δείκτη) (1) 5 Cl Acid Blue 47 7 Cl Solubilised Vat Blue 5

4. ΚΛΊΜΑΚΑ ΤΟΥ ΓΚΡΊΖΟΥ

Η κλίμακα του γκρίζου για τον προσδιορισμό των μεταβολών του χρώματος των δειγμάτων δοκιμής σε δοκιμές σταθερότητας χρώματος. Στο προσάρτημα 1 του παρόντος παραρτήματος παρατίθεται ακριβής χρωματομετρική προδιαγραφή της κλίμακας.

4.1. Η χρήση της κλίμακας περιγράφεται στο προσάρτημα 1 σημείο 2. του παρόντος παραρτήματος.

5. ΣΥΣΚΕΥΉ ΦΑΝΟΎ ΤΌΞΟΥ ΞΈΝΟΥ

Η συσκευή είναι είτε αερόψυκτος είτε υδρόψυκτος φανός τόξου ξένου, με δυνατότητα έκθεσης δειγμάτων σύμφωνα με το πρότυπο EN ISO 4892-2.

5.1. Οι συνθήκες έκθεσης ικανοποιούν τις απαιτήσεις του πίνακα A22-2. Πίνακας A22-2 Παράμετροι δοκιμής τεχνητής έκθεσης σε καιρικές συνθήκες Παράμετροι έκθεσης Αερόψυκτοι φανοί Υδρόψυκτοι φανοί Κύκλος ψεκασμού φωτός/σκότους/νερού Συνεχές φως χωρίς ψεκασμό νερού Συνεχές φως χωρίς ψεκασμό νερού Τυπική θερμοκρασία μαύρου χρώματος για διαστήματα μόνο με φως (47 ± 3) °C με χρήση τυπικού θερμόμετρου μαύρου χρώματος (47 ± 3) °C με χρήση τυπικού θερμόμετρου μαύρου χρώματος Σχετική υγρασία Περίπου 40 % Περίπου 40 % Φίλτρα Φίλτρα υαλοπινάκων για τις απαιτήσεις βλέπε σημείο 5.2. Φίλτρα υαλοπινάκων για τις απαιτήσεις βλέπε σημείο 5.2. Ο ακτινοβολισμός (W/m2) ελέγχεται σε: Φάσμα άνω των 300nm έως 400nm 42±2 42±2 Φάσμα άνω των 300nm έως 800nm 550 630 Σημείωση 1: Το νερό που χρησιμοποιείται για το δείγμα ψεκασμού δεν πρέπει να περιέχει περισσότερο από 1 ppm οξειδίου του πυριτίου. Τα υψηλότερα επίπεδα οξειδίου του πυριτίου μπορούν να προκαλέσουν κηλίδες στα δείγματα και μεταβλητότητα των αποτελεσμάτων. Νερό της απαιτούμενης καθαρότητας μπορεί να ληφθεί με απόσταξη ή με συνδυασμό απιονισμού και αντίστροφης όσμωσης. Σημείωση 2: Ενώ τα επίπεδα ακτινοβολίας καθορίζονται στα ανωτέρω επίπεδα, οι διακυμάνσεις των ηλικιών των φίλτρων και της ειδικής διάδοσης, καθώς και των διακυμάνσεων βαθμονόμησης, σημαίνουν γενικά ότι το σφάλμα ακτινοβολίας θα είναι της τάξης του ± 10 %.

5.2. Φωτεινή πηγή Η φωτεινή πηγή αποτελείται από έναν φανό τόξου ξένου με συσχετισμένη θερμοκρασία χρώματος 5 500 K έως 6 500 K, το μέγεθος του οποίου εξαρτάται από τον τύπο της συσκευής που χρησιμοποιείται. Ο φανός τόξου ξένου χρησιμοποιεί φίλτρα που παρέχουν ικανοποιητική προσομοίωση της ηλιακής ακτινοβολίας που φιλτράρεται από τυπικό υαλοπίνακα. Ο πίνακας 3 παρέχει τις σχετικές απαιτήσεις φασματικού ακτινοβολισμού για το φιλτραρισμένο τόξο ξένου. Αποτελεί ευθύνη του προμηθευτή της διάταξης έκθεσης να παρέχει την απαραίτητη πιστοποίηση ότι τα φίλτρα που παρέχονται για χρήση στις δοκιμές έκθεσης που περιγράφονται στο παρόν πρότυπο πληρούν τις απαιτήσεις του πίνακα Α22-3. Πίνακας A22-3 Απαιτήσεις σχετικά φασματικού ακτινοβολισμού για τα φίλτρα υαλοπινάκων a, b, c, d, e που χρησιμοποιούνται για τις διατάξεις τόξου ξένου που χρησιμοποιούνται στο παρόν πρότυπο. Φασματικό ζωνατοπερατό μήκος κύματος λ σε nm Ελάχιστο % (c) CIE αριθ. 85, πίνακας 4 συν % υαλοπίνακα (d) , (e) Μέγιστο % (c) l < 300 0,29 300 ≤ λ ≤ 320 0,1 ≤1 2,8 320 < λ ≤ 360 23,8 33,1 35,5 360 < λ ≤400 62,4 66,0 76,2 α Τα δεδομένα του πίνακα Α22-3 είναι ο ακτινοβολισμός στη δεδομένη διέλευση ζώνης ως ποσοστό του συνολικού ακτινοβολισμού από 290 nm έως 400 nm. Για να προσδιοριστεί κατά πόσον ένα συγκεκριμένο φίλτρο ή ένα σύνολο φίλτρων για τόξο ξένου πληροί τις απαιτήσεις του πίνακα Α22-3, πρέπει να μετράται ο φασματικός ακτινοβολισμός από 250 nm έως 400 nm. Στη συνέχεια, ο συνολικός ακτινοβολισμός σε κάθε ζώνη μήκους κύματος αθροίζεται και διαιρείται δια του συνολικού ακτινοβολισμού από 290 nm έως 400 nm. β Τα ελάχιστα και μέγιστα δεδομένα του πίνακα A22-3 βασίζονται σε περισσότερες από 30 μετρήσεις φασματικού ακτινοβολισμού για τα υδρόψυκτα και αερόψυκτα τόξα ξένου με φίλτρα υαλοπινάκων διαφόρων παρτίδων και γήρανσης. Τα δεδομένα φασματικού ακτινοβολισμού είναι για φίλτρα και φανούς ξένου σύμφωνα με τις συστάσεις γήρανσης του κατασκευαστή της συσκευής. Καθώς καθίστανται διαθέσιμα περισσότερα δεδομένα φασματικού ακτινοβολισμού, είναι δυνατές μικρές αλλαγές στα όρια. Τα ελάχιστα και τα μέγιστα δεδομένα είναι τουλάχιστον τα τρία όρια σίγμα από τον μέσο όρο για όλες τις μετρήσεις.

5.3. Ισοδύναμα φωτεινής έκθεσης για αναφορές σταθερότητας φωτός μπλε μαλλιού για έκθεση σε φανό τόξου ξένου Πίνακας A22-4 Αναφορά γαλάζιου μαλλιού Αναφορά γαλάζιου μαλλιού 420 nm 300 nm–400 nm Αρ. kj/m2 kj/m2 5 L6 340 13 824 7 L8 1 360 55 296

Για αλλαγή χρώματος του βήματος 4 στην κλίμακα του γκρίζου

6. ΔΙΑΔΙΚΑΣΊΑ (ΑΝΑΦΟΡΈΣ ΜΠΛΕ ΜΑΛΛΙΟΎ)

6.1. Τοποθετήστε τα δείγματα δοκιμής επί των στηριγμάτων στη συσκευή και εκθέστε τα συνεχώς στις καιρικές συνθήκες σύμφωνα με τη μέθοδο που περιγράφεται παρακάτω.

6.2. Ταυτόχρονα, εκθέστε τις αναφορές μπλε μαλλιού που είναι τοποθετημένες σε χαρτόνι, καλύπτοντας το ένα τρίτο της καθεμιάς.

6.3. Μόνο μία πλευρά των δειγμάτων δοκιμής εκτίθεται στις καιρικές συνθήκες και στο φως.

6.4. Ενόσω τα δοκίμια στεγνώνουν, ο αέρας στον θάλαμο δοκιμής δεν υγραίνεται. Σημείωση: Οι πραγματικές συνθήκες της δοκιμής αντοχής στις καιρικές συνθήκες εξαρτώνται από το είδος της συσκευής δοκιμής που χρησιμοποιείται.

6.5. Πριν τοποθετηθούν τα δοκίμια για αξιολόγηση, ξηραίνονται στον αέρα σε θερμοκρασία που δεν υπερβαίνει τους 60 °C.

6.6. Κόψτε και τοποθετήστε την αναφορά μπλε μαλλιού ώστε να έχει διαστάσεις τουλάχιστον 15 mm x 30 mm, μία σε κάθε πλευρά τμήματος του πρωτοτύπου που έχει κοπεί στο ίδιο μέγεθος και σχήμα με τα δείγματα.

6.7. Δείγματα αρχικού μη εκτεθειμένου υφάσματος, πανομοιότυπα με εκείνα που υποβάλλονται σε δοκιμή, απαιτούνται ως σημεία αναφοράς για τη σύγκριση με τα δοκίμια κατά τη διάρκεια της έκθεσης σε καιρικές συνθήκες.

(1) Ο δείκτης χρωμάτων (τρίτη έκδοση) δημοσιεύεται από την Εταιρεία Βαφέων και Χρωματολόγων (The Society of Dyers and Colourists), PO Box 244, Perkin House, 82 Grattan Road, Bradford BD1 2JB, UK, και από την Αμερικανική Ένωση Χημικών και Χρωματολόγων Κλωστοϋφαντουργίας (American Association of Textile Chemists and Colorists), PO Box 12215, Research Triangle Park, NC 27709-2215, USA.

(c) Οι στήλες ελάχιστων και μέγιστων τιμών δεν θα αθροίζουν κατ’ ανάγκη 100 %, διότι αντιπροσωπεύουν τις ελάχιστες και τις μέγιστες τιμές για τα δεδομένα που χρησιμοποιούνται. Για κάθε επιμέρους φασματική ακτινοβολία, το υπολογιζόμενο ποσοστό για τις διελεύσεις ζώνης στον πίνακα A22-3 θα ισούται με 100 %. Για κάθε μεμονωμένο φανό τόξου ξένου με φίλτρα υαλοπινάκων, το υπολογιζόμενο ποσοστό σε κάθε ζώνη πρέπει να βρίσκεται εντός των ελάχιστων και μέγιστων ορίων του πίνακα A22-2. Τα αποτελέσματα των δοκιμών αναμένεται να διαφέρουν μεταξύ των εκθέσεων με τη χρήση διατάξεων φανού ξένου, στις οποίες ο φασματικός ακτινοβολισμός διαφέρει όσο το επιτρέπουν οι ανοχές. Επικοινωνήστε με τον κατασκευαστή των διατάξεων τόξου ξένου για συγκεκριμένα δεδομένα φασματικού ακτινοβολισμού για το τόξο ξένου και τα φίλτρα που χρησιμοποιούνται.

(d) Τα δεδομένα από τον πίνακα 4 της CIE αριθ. 85 συν τον υαλοπίνακα προσδιορίστηκαν πολλαπλασιάζοντας τα δεδομένα της CIE αριθ. 85, πίνακας 4 με τη φασματική μετάδοση του υαλοπίνακα πάχους 3 mm (βλέπε ISO 11341). Τα δεδομένα αυτά αποτελούν τιμές-στόχους για το τόξο ξένου με φίλτρα υαλοπινάκων.

(e) Για τον πίνακα 4 της CIE 85 συν τον υαλοπίνακα, ο ακτινοβολισμός UV από 300 nm έως 400 nm είναι κατά κανόνα περίπου 9 % και ο ορατός ακτινοβολισμός (400 nm έως 800 nm) είναι κατά κανόνα περίπου 91 % όταν εκφράζεται ως ποσοστό του συνολικού ακτινοβολισμού από 300 nm έως 800 nm. Τα ποσοστά υπεριωδών και ορατών ακτινοβολιών σε δείγματα που εκτίθενται σε διατάξεις τόξου ξένου μπορεί να διαφέρουν λόγω του αριθμού και των χαρακτηριστικών ανάκλασης των δοκιμίων που εκτίθενται.